Իննա Ռազումիխինա

Իննա Ռազումիխինա (), ռուս էստրադային երգչուհի, դերասանուհի, հեղինակ-կատարող, էստրադայի արտիստների մրցույթների բազմակի դափնեկիր։

Կենսագրություն 
Ծնվել է 1973 թվականին Ռուսաստանի Ռժև քաղաքում։ Մասնակցել է Երիտասարդ կատարողների համամիութենական «Յալթա-91» մրցույթին։

1994-1996 թվականններին Լյուդմիլա Իվանովայի ղեկավարությամբ որպես դերասանուհի հանդես է եկել մանկական երաժշտական «Էքսպրոմտ» թատրոնում։ 1995-2001 թվականներին Ելենա Կամբուրովայի ղեկավարությամբ որպես դերասանուհի հանդես է եկել երաժշտության և պոեզիայի թատրոնում։

1995 թվականին ավարտել է Գնեսինների անվան պետական երաժշտական ուսումնարանի Տատյանա Մարկովիչի էստրադային վոկալի դասարանը։

1995 թվականին Անդրեյ Միրոնովի անվան դերասանական երգերի միջազգային մրցույթում արժանացել է դիպլոմի և հանիսատեսի համակրանք մրցանակի։ 1996 թվականին դարձել է Վլադիմիր Վիսոցկու անվան հեղինակային երգի մրցույթի դափնեկիր։ Հաջորդ տարի ռուսական ռոմանսի երիտասարդ կատարողների համառուսական մրցույթում արժանացել է դիպլոմի և «Ռուսաստանի հույս» մրցանակի ռուսական ռոմանսի հոգատար և ճիշտ ժամանակին կարդալու համար, դարձել է նաև «Ռուսաստանի երգը» էստրադային երգի համառուսական հեռուստատեսային մրցույթի դիպլոմակիր։

Ընտանիք 
Ամուսինը խորհրդային ռուս կինոդերասան, կինոռեժիսոր, սցենարիստ, պրոդյուսեր, կոմպոզիտոր և ՌԴ վաստակավոր արտիստ Բորիս Գալկինն է։ Դուստրը՝ Աննան, ծնվել է 2017 թվականին։

Աշխատանք կինոյում 
Սոնյա Գոլիդեյի դերակատար «Պանդուխտ աղոթքներ» հեռուստաֆիլմում, ռեժիսոր՝ Տրոֆիմով (1997 թվական)
Երգեր «Ես լսում եմ քամուն» հեռուստատեսային ֆիլմի համար, ռեժիսոր՝ Տրոֆիմով (1997 թվական)
Երգեր «Պալատական գաղտնիքներ» հեռուստատեսային ֆիլմի համար, ռեժիսոր՝ Տրոֆիմով (2001-2003 թվականներ)
Երգեր «Նրա հոգու վեպը» հեռուստաֆիլմի համար, ռեժիսոր՝ Մալովա (2002 թվական)
Երգեր «Մեկ անգամ» հեռուստաֆիլմի համար, ռեժիսոր՝ Ալլա Սուլիկովա (2004 թվական)
Երգեր «Իմ Պրեսչիստենական» հեռուստաֆիլմի համար, ռեժիսոր՝ Լյուդմիլա Գլադունկո և Բորիս Տոկարև (2004 թվական)
Մերիի երգը «Մեր ժամանակների հերոսը» հեռուստաֆիլմի համար, ռեժիսոր՝ Ալեսանդր Կոտտ (2005 թվական)
Երգեր «Շամպայնի շիթեր» հեռուստաֆիլմի համար, ռեժիսոր՝ Տրոֆիմով (2008 թվական)

Սկավառակագրություն 
2011 - «Այդ ամենն իմ մասին է»
2004 - «Միասին կլինենք, սիրելիս» (երգեր Աննա Ախմատովայի և Նիկոլայ Գումիլյովի ստեղծագործությունների հիման վրա)
2003 - «Աստվածային ռոմանս»
2003 - «Սեր-ռուլետկա» (Սպայական երգեր և ռոմանսներ)
2002 - «Երիտասարդ գինի» 
2001 - «Երաժշտության սիրահարները»
1997 - «Ես լսում եմ քամուն»

Ծանոթագրություններ

Արտաքին հղումներ 
 Իննա Ռազումիխինայի պաշտոնական կայքը
 
Իննա Ռազումիխինայի YouTube-յան ալիքը
 Իննա Ռազումիխինայի անձնական էջը «Աֆիշա» կայքում